stanford-oval/wikipedia huggingface dataset:
Mistral AI
מודלים > מודלי "משקל פתוח" > Mixtral 8x7B

בדומה לדגם הראשון של מיסטרל, Mixtral 8x7B שוחרר דרך ביטורנט ב-9 בדצמבר 2023.
הבדיקות של Mistral AI מראות שהדגם מנצח את ה-LLaMA 70B וגם את GPT-3.5 ברוב המדדים.
במרץ 2024, מחקר שנערך על ידי Patronus AI שהשווה את הביצועים של מודלי שפה גדולים במבחן של 100 שאלות עם הנחיה להפקת טקסט מספרים המוגנים על פי חוק זכויות היוצרים האמריקאי מצא כי GPT-4 שלOpen AI, Mixtral, LLaMA-2 של Meta AI, ו-Claude2 של אנת'רופיק יצרו טקסט המוגן בזכויות יוצרים מילה במילה ב-44%, 22%, 10% ו-8% מהתגובות בהתאמה.
מודלים > דגמי API בלבד

שלא כמו Mistral 7B ו-Mixtral 8x7B, דגמי ה־API הם בקוד סגור וזמינים רק דרך ה-API של Mistral.
מודלים > דגמי API בלבד > מיסטרל לארג'

הושק ב-26 בפברואר 2024, ולטענת Mistral היא שנייה בעולם רק ל-GPT-4 של OpenAI.
הוא שולט באנגלית, צרפתית, ספרדית, גרמנית ואיטלקית, כאשר מיסטרל טוענת כי המודל מסוגל להבין דקדוק והקשר תרבותי כאחד, ומספק גם יכולות קידוד.
מודלים > דגמי API בלבד > מיסטרל מדיום

Mistral Medium מאומן בשפות שונות כולל אנגלית, צרפתית, איטלקית, גרמנית, ספרדית וקוד עם ציון 8.6 ב-MT-Bench. הוא מדורג בביצועים מעל קלוד ומתחת ל-GPT-4 במדד LMSys ELO Arena.
מספר הפרמטרים והארכיטקטורה של מיסטרל מדיום אינה ידועה שכן מיסטרל לא פרסמה מידע ציבורי אודותיו.
מודלים > דגמי API בלבד > מיסטרל סמול

כמו הדגם לארג', Small הושק ב-26 בפברואר 2024. זה נועד להיות דגם קל משקל נמוך, עם ביצועים טובים יותר מ־Mixtral 8x7B.
הערות שוליים

↑  "France's unicorn start-up Mistral AI embodies its artificial intelligence hopes" (באנגלית). Le Monde.fr. 2023-12-12. נבדק ב-2023-12-16.
↑  Metz, Cade (10 בדצמבר 2023). "Mistral, French A.I. Start-Up, Is Valued at $2 Billion in Funding Round". The New York Times. {{cite news}}:  (עזרה)
↑  Fink, Charlie. "This Week In XR: Epic Triumphs Over Google, Mistral AI Raises $415 Million, $56.5 Million For Essential AI" (באנגלית). Forbes. נבדק ב-2023-12-16.
↑  "A French AI start-up may have commenced an AI revolution, silently". Hindustan Times. 12 בדצמבר 2023. {{cite web}}:  (עזרה)
↑  "French AI start-up Mistral secures €2bn valuation". ft.com Financial Times.
↑  "Buzzy Startup Just Dumps AI Model That Beats GPT-3.5 Into a Torrent Link" (באנגלית). Gizmodo. 2023-12-12. נבדק ב-2023-12-16.
↑  "Bringing open AI models to the frontier" (באנגלית אמריקאית). Mistral AI. 27 בספטמבר 2023. נבדק ב-4 בינואר 2024. {{cite web}}:  (עזרה)
↑  "Open-weight models and Mistral AI Large Language Models" (באנגלית). docs.mistral.ai. נבדק ב-2024-01-04.
↑  "Endpoints and Mistral AI Large Language Models" (באנגלית). docs.mistral.ai.
↑  "Endpoints and benchmarks | Mistral AI Large Language Models". docs.mistral.ai (באנגלית). נבדק ב-2024-03-06.
↑  "France's unicorn start-up Mistral AI embodies its artificial intelligence hopes". Le Monde.fr. 12 בדצמבר 2023. {{cite news}}:  (עזרה)
↑  "Mistral lève 385 M€ et devient une licorne française - le Monde Informatique". 11 בדצמבר 2023. {{cite web}}:  (עזרה)
1 2  "Mixtral of experts". mistral.ai (באנגלית אמריקאית). 2023-12-11. נבדק ב-2024-01-04.
↑  Bableshwar (2024-02-26). "Mistral Large, Mistral AI's flagship LLM, debuts on Azure AI Models-as-a-Service" (באנגלית). techcommunity.microsoft.com. נבדק ב-2024-02-26.
↑  Goldman, Sharon (2023-12-08). "Mistral AI bucks release trend by dropping torrent link to new open source LLM". VentureBeat (באנגלית אמריקאית). נבדק ב-2024-01-04.
↑  Coldewey, Devin (27 בספטמבר 2023). "Mistral AI makes its first large language model free for everyone". TechCrunch. נבדק ב-4 בינואר 2024. {{cite web}}:  (עזרה)
↑  "Mistral 7B". mistral.ai (באנגלית אמריקאית). Mistral AI. 27 בספטמבר 2023. נבדק ב-4 בינואר 2024. {{cite web}}:  (עזרה)
↑  Franzen, Carl (2023-12-11). "Mistral shocks AI community as latest open source model eclipses GPT-3.5 performance". VentureBeat (באנגלית אמריקאית). נבדק ב-2024-01-04.
↑  Field, Hayden (6 במרץ 2024). "Researchers tested leading AI models for copyright infringement using popular books, and GPT-4 performed worst". CNBC. נבדק ב-6 במרץ 2024. {{cite news}}:  (עזרה)
↑  "Introducing CopyrightCatcher, the first Copyright Detection API for LLMs". Patronus AI. 6 במרץ 2024. נבדק ב-6 במרץ 2024. {{cite web}}:  (עזרה)
↑  "Pricing and rate limits | Mistral AI Large Language Models". docs.mistral.ai (באנגלית). נבדק ב-2024-01-22.
↑  AI, Mistral (2023-12-11). "La plateforme". mistral.ai (באנגלית אמריקאית). נבדק ב-2024-01-22.
↑  "LMSys Chatbot Arena Leaderboard - a Hugging Face Space by lmsys". huggingface.co. נבדק ב-2024-01-22.
↑  AI, Mistral (2024-02-26). "Au Large". mistral.ai (באנגלית אמריקאית). נבדק ב-2024-03-06.
| --- | --- |
בקרת זהויות :  GND: 1354972198
סוף עידן התמימות

| --- | --- |
כרזת הסרט
כרזת הסרט
 בימוי:  וידי בילו
 הופק בידי:  אלעד גביש
 תסריט:  וידי בילו
 עריכה:  ז'ואל אלכסיס
 שחקנים ראשיים:  יחזקאל לזרוב ריימונד אמסלם יעל בן דור
 מוזיקה:  רן בגנו
 צילום:  שי גולדמן
 מדינה:  ישראל ישראל
 חברה מפיצה:  יונייטד קינג
 הקרנת בכורה:  1 באוקטובר 2015
 משך הקרנה:  104 דקות
 שפת הסרט:  עברית
 תקציב:  3,900,000 ש"ח
 הכנסות:  2901 צופים בישראל
 דף הסרט ב־IMDb
סוף עידן התמימות הוא סרט קולנוע ישראלי שעלה לאקרנים בשנת 2015 בכתיבתה בבימויה של וידי (ורדית) בילו, עם יחזקאל לזרוב, ריימונד אמסלם ויעל בן דור בתפקידים הראשיים.
הסרט הוקרן לראשונה בטקס פרסי אופיר לשנת 2013 בשם "פלסטלינה" והועלה לאקרנים ב-2015 בשם "סוף עידן התמימות". בחו"ל הוא נקרא בשם Fragile (שביר) או Plasticine (פלסטלינה).
העלילה מתרחשת בבניין ישן בירושלים בשנת 1966 כשהעיר עדיין חצוייה והכלכלה נמצאת בתקופת המיתון. בדירה משתמשים בתנור נפט, טלפון חוגה עם מנעול שנמצא רק בדירה אחת, רדיו טרנזיסטור, ילקוט תלמיד מעור שנישא על הגב, קומקום שורק ועוד.
בסוף הסרט מושמע בפסקול השיר "סתיו" של שמשון חלפי ומשה וילנסקי בשירתה של אפרת בן צור שמלווה עצמה באוטוהארפ (אנ') בעיבודו של רן בגנו.
הוא היה מועמד לארבעה פרסי אופיר:
פרס אופיר לשחקנית הראשית הטובה ביותר - ריימונד אמסלם
פרס אופיר לשחקנית המשנה הטובה ביותר - חנה לסלאו
פרס אופיר לעיצוב התלבושות הטוב ביותר - קרן רון, ירון אריה
פרס אופיר לצילום הטוב ביותר - שי גולדמן
רן בגנו זכה בפרס חג'ג' לצילום הטוב ביותר ווידי בילו הייתה מועמדת לפרס חג'ג' לסרט העלילתי הטוב ביותר בפסטיבל הקולנוע ירושלים.
תקציר העלילה

משפחת בכר גרה בבניין ישן בירושלים. האב אלי (יחזקאל לזרוב) נמצא רוב היום בעבודה. אשתו רותי (ריימונד אמסלם), סגורה בתוך עולמה ומבלה את רוב שעות היום במיטה בקריאת רומנים עבי כרס שבעלה מחליף לה בספרייה.
בתם מיכל (יעל בן דור) בת ה-11, בודדה ומשועממת, נאלצת לחפש תשומת לב ועניין בקרב דיירי הבניין. בעיקר אצל האלמנה גב' ששוני (חנה לסלאו) שמשכירה חדרים בדירתה. בין דיירי המשנה שלה נמצא נמצא הנרי (אופיר וייל) שלא מדבר הרבה ואוהב להתבונן במיכל כשהיא מבצעת עמידת ידיים. מיכל מבקרת גם אצל לילי (מאיה גורקין) שמטפלת באמא חולה ועומדת להתגייס, ממנה היא לומדת איך להתנשק.
היחסים בין רותי ואלי מתוחים והם כמעט לא מדברים. רותי רוצה למצוא עבודה כדי לעזור בכלכלת המשפחה אבל אבי לא עוזר לה בזה. הם לא מסוגלים לשמור בסוד את המתח הזה גם בפני חבריהם גדי (קובי מאור) ואשתו אביבה (דנה סמו).
רותי רוצה לרשום את מיכל לקבוצת שחייה בימק"א ירושלים ולשם זה היא משכירה חדר בדירה ללא אישור מאבי. השוכרת היא סטודנטית צעירה בשם רנה (אנה דוברוביצקי) שמתיידדת עם רותי ומכניסה קצת שמחת חיים לחייה העגומים. הן יוצאות לטייל בירושלים ומשאירות את מיכל לבד. זה לא מוצא חן בעיני אבי שחוזר ממילואים ומוצא את מיכל אצל גב' ששוני. לבסוף חוזרת רנה אל החבר שלה (גרא סנדלר) ועוזבת אותם.
רותי מוצאת עבודה כמזכירה אצל עורך דין.
מאמן השחייה (מיכאל כורש) מסרב בתחילה לצרף את מיכל לנבחרת השחייה בגלל שהיא בת אבל רותי עומדת על כך בתוקף ומצליחה.
העירייה מכריזה על הבניין כמבנה מסוכן והדיירים מתכנסים לישיבה בראשות גב' ששוני כדי להחליט מה לעשות.
צוות השחקנים

| שם השחקן/ית | שם הדמות | הערות |
| --- | --- | --- |
| יחזקאל לזרוב | אלי בכר |  |
| ריימונד אמסלם | רותי בכר |  |
| יעל בן דור | מיכל בכר |  |
| אנה דוברוביצקי | רנה | דיירת משנה |
| חנה לסלאו | גב' ששוני | שכנה |
| קובי מאור | גדי | חבר של אלי |
| דנה סמו | אביבה | אשתו של גדי |
| גרא סנדלר |  | ידיד של רנה |
| מיכאל כורש |  | מדריך שחייה |
| מאיה גורקין | לילי | שכנה |
| אופיר וייל |  | שכן |
נקמה יהודית

ערך זה עוסק בסרט משנת 1997. אם התכוונתם לסדרת סרטים, ראו .
| --- | --- |

כרזת הסרט
 בימוי:  אלכסנדר שבתייב
 הופק בידי:  ריקי שלח, מארק רוזנבאום, גדי קסטל,  צבי שפירא, פאבל דוידזון
 תסריט:  סמיון וינוקור, אלכסנדר שבתייב
 עריכה:  רוזה לורמן, סוניה ירוסלבסקי
 שחקנים ראשיים:  לאוניד קנייבסקי לירון לבו לבנה פינקלשטיין נטליה שוורץ
 מוזיקה:  סלבה גנלין
 צילום:  אליק אברמוב
 מדינה:  ישראל ישראל
 הקרנת בכורה:  1997
 משך הקרנה:  75 דקות
 שפת הסרט:  עברית, רוסית
 דף הסרט ב־IMDb
נקמה יהודית הוא סרט קולנוע ישראלי משנת 1997 בבימויו של אלכסנדר שבתייב, עם לאוניד קנייבסקי, לירון לבו, לבנה פינקלשטיין ונטליה שווץ בתפקידים הראשיים.
התסריט נכתב בעברית ורוסית על ידי אלכסנדר שבתייב וסמיון וינוקור. בסרט משתתפים שחקנים ישראליים ורוסיים והוא צולם ברובו בחצי האי קרים ליד יאלטה.
הסרט עוסק בקונפליקט בין שתי תרבויות, בין אב הקשור לתרבות שגדל בה בקרים שביסודה הוא שמירה על כבוד עצמי וכבוד המשפחה ודחף לנקמה, ובין בנו הישראלי שאינו מבין את התרבות הזאת המאלצת את אביו לפעול על פי הקודים הקדומים.
תקציר העלילה

נתן אליגוייב (לאוניד קנייבסקי), עלה ארצה מקרים עם אשתו יונה (לבנה פינקלשטיין) לפני 30 שנה. כאן נולד להם בן בשם דוד (לירון לבו) שהשתחרר מצה"ל והתקבל לאוניברסיטה.
נתן חושד באשתו יונה שלפני עלייתם ארצה היה לה קשר אינטימי עם חבר ילדותו יצחק שורייב (ווסולוד גברילוב). יונה מכחישה זאת ונתן עושה עצמו כהולך למות. חברו שלמה (אושיק לוי) נקרא לבדוק אותו ומאשר כי מצבו חמור. נתן מבקש מיונה כי לפני שימות תגלה לה על יחסיה עם שורייב והיא נשברת ומגלה לו שבעת משבר ביחסים שלה עם נתן היא קיימה יחסים עם שורייב. נתן קם מהר מהמיטה ומודיע לכולם כי כעת יטוס לרוסיה כדי להרוג את שורייב. לשם זה הוא רוכש אקדח ומתאמן במטווח. הוא מבקש מדוד כי ילווה אותו לרוסיה ולאחר סירוב ראשוני דוד מסכים.
דוד מחביא את הטלפון בביתו ומבקש משני אחיו, משה (אדי מוכתר) וזוריק (נחום שליט) ישמרו בהיעדו על יונה שלא תצא מהבית ולא תתקשר למשפחה.
נתן מגיע עם דוד לקרים ועולה אתו על קברות הוריו המכוסים שלג. הוא מזהיר את דוד לא לחזר אחרי בנות המקום אך דוד פוגש בלנה (נטליה שווץ) ומתאהב בה. לנה היא במקרה בתו של יצחק שורייב אותו מחפש נתן. כשהם מתנשקים הם מותקפים על ידי מורד (יורי גריצ'נקו) וחבריו האנטישמים. יצחק יוצא וחובט חזק במורד. מורד צונח וחבריו נמלטים. מסתבר שמורד הוא בנו של קרימרוב (ולדימיר נסדוסקי) ראש המאפיה המקומית. יצחק נתפס וקרימרוב פוקד להכניסו למכונית כדי לחסל אותו אך שורייב מצליח לברוח לכפר הולדתו.
נתן ודוד נוסעים לכפר ביחד עם לנה כדי לחפש את שורייב הנמלט מנתן ומהמאפיונרים. נתן יודע ששורייב מסתתר במערה בה הסתתרו כילדים. הוא פוגש שם את שורייב ומתכוון לחסלו. שורייב מבקש סליחה ומוכן להיהרג. ברגע זה פורצים פנימה המאפיונרים שעקבו אחרי נתן, חובטים בשורייב וקרימרוב נותן פקודה לחסלם במקום. ברגע זה משנה נתן את דעתו, מאיים על המאפיונרים באקדחו ומציל את שורייב.
נתן חוזר לישראל ודוד נשאר בקרים לטפל בשורייב ולהתכונן לעלות עם כולם לישראל כדי להתחתן עם לנה.
צוות השחקנים

| שם השחקן/ית | שם הדמות | הערות |
| --- | --- | --- |
| לאוניד קנייבסקי | נתן אליגוייב |  |
| לירון לבו | דוד אליגוייב |  |
| לבנה פינקלשטיין | יונה אילגוייב |  |
| אושיק לוי | שלמה |  |
| נטליה שוורץ | לנה שורייב |  |
| נחום שליט | זוריק |  |
| אדי מוכתר | משה |  |
| ווסולוד גברילוב | יצחק שורייב |  |
| ולנטינה בויקו | ברטה שורייב |  |
| ולדימיר נדסקובסקי | קרימרוב |  |
| יורי גריצ'נקו | מורד |  |
סיניה (סרט)

| --- | --- |
כרזת הסרט
כרזת הסרט
 בימוי:  אילן אלדד (איוואן לאנג'יאל)
 הופק בידי:  מרגוט קלאוזנר, מתי רז, אלכס מסיס
 תסריט:  משה הדר 
 עריכה:  דני שיק
 שחקנים ראשיים:  יפתח ספקטור שמעון ישראלי דינה דורון אהוד בנאי
 מוזיקה:  נעם שריף
 צילום:  מרקו יעקבלביץ
 מדינה:  ישראל 
 חברת הפקה:  האולפנים המאוחדים
 הקרנת בכורה:  1962 
 משך הקרנה:  85 דק' 
 שפת הסרט:  עברית, ערבית
 סוגה:  סרט דרמה 
 תקציב:  215,000 ל"י
 הכנסות:  130,000 צופים
 דף הסרט ב־IMDb
 
סינָיה הוא סרט קולנוע ישראלי משנת 1962 בבימויו של אילן אלדד, עם יפתח ספקטור, שמעון ישראלי ודינה דורון בתפקידים הראשיים.
העלילה מבוססת על מקרה אמיתי של ילדה בדואית שנמצאה בסיני על ידי חיילי צה"ל במהלך מבצע קדש ליד אמה ההרוגה, אומצה על ידי ח"כ פארס חמדאן ונקראה סיניה.
הסרט צולם בחולות ראשון לציון שדמו לחולות סיני וכיום בנויות עליהם שכונות מערב ראשון.
אלדד בחר בטייס חיל האוויר יפתח ספקטור לתפקיד הראשי לאחר שהתרשם ממנו בסרט התיעודי הקצר של חיל האוויר "הגובה 40,000". הוא הצליח לשכנע את הרמטכ"ל צבי צור ואת סגן שר הביטחון שמעון פרס להרשות לטייס בשירות פעיל בן 21 להופיע בסרט אזרחי בפנים גלויות.
חלק גדול מהסרט הוא ללא מילים. הדיאלוגים הקצרים עם הבדואית ובנה מנוהלים בערבית. בתחילת הסרט מראים גננת (נאוה שאן) מוציאה את ילדי הגן החוצה ואחת הילדות, סיניה (סיניה חמדאן האמיתית) מסתכלת למעלה לעבר מטוס בשמים.
המוזיקה היא של נעם שריף, שיר הנושא "סיניה" הוקלט על ידי שמעון ישראלי למילותיו של דידי מנוסי.
תקציר העלילה

ביום השני במבצע קדש נשלחים שלושה מטוסי מיסטר למטרות הפצצה בדרום סיני. באחד המטוסים קורית תקלה במנוע והטייס דן (יפתח ספקטור) נאלץ לנטוש.
לאחר הצניחה הוא מתקדם בחולות לעבר שברי המטוס ומסתבר שהמטוס פגע במאהל של בדואים והרג אחד מהם. לפניו מתייצב ילד בדואי בשם עזיז (אהוד בנאי) שמוביל אותו לאחד האבלים שם מגלה דן אישה בדואית נפחדת המחזיקה תינוקת. היא פוחדת ממנו אך הוא מרגיע אותה וחובש את ידה הפצועה.
המצרים שולחים מטוס קל למאהל ממנו יורדים טייס (שייקה לוי) וחייל. דן מסתתר והם חוקרים את הבדואית באלימות אך היא לא מסגירה אותו. לפתע מגיע קצין ישראלי בשם אורי (שמעון ישראלי) ופותח באש על המצרים. הטייס נהרג והחייל נפצע ומדמה עצמו כהרוג. הוא זוחל בחשאי מהאוהל, תופס את עזיז ומכריח אותו להורות לאמו לתת לו את העוזי אך אורי מבחין בו והורג אותו.
דן מתייחס לבדואית ולבנה עזיז באופן הומני לאחר שלא הסגירה אותו אך אורי מתייחס אליהם בגסות לאחר שערבים הרגו את אחותו.
דן מצליח לתקן את המטוס ומתחיל להניע אותו למבחן. באותו רגע מגיע ג'יפ מצרי עם שני חיילים. אחד פותח באש ואחד רץ אחרי המטוס מוריד את דן ומתחיל להיאבק איתו. לבסוף מצליח דן להרוג אותו ואורי מחסל את השני. אורי מסכים כי דן ייקח אותו את הבדואית וילדיה והוא יישאר במאהל ויחכה למחלצים.
המטוס ממריא מעל דיונה קטנה אך אז נשמעת התפוצצות. אורי ממהר למקום ומוצא שכולם נהרגו פרט לתינוקת הבוכה. הוא נוטל אותה בידיו וחוזר למאהל.
שחקנים

| שחקן | תפקיד |
| --- | --- |
יפתח ספקטור: דן
שמעון ישראלי: אורי
דינה דורון: אישה בדואית
אהוד בנאי: עזיז
שייקה לוי: טייס מצרי
הדרה אזולאי: התינוקת סיניה
יצחק ברזילי: חייל מצרי
יצחק בנימיני: סייר מצרי
סיניה חמדן: בתפקיד עצמה
תמר צייטלין

| --- | --- |

 לידה:  דצמבר 1985 (בת 39) ירושלים
 תחום יצירה:  ציור, ציור דיגיטלי, איור, אמנות במתכת
 בן זוג:  צחי צייטלין
 www.tamarzeitlin.com
תמר צייטלין (נולדה בדצמבר 1985) היא אמנית ומרצה ישראלית העוסקת בציור, ציור דיגיטלי, איור ואמנות במתכת. בעלת הגלריה Zeitlin's Gallery בצור הדסה.
ביוגרפיה

צייטלין נולדה בירושלים לאליעזר שלמה ולדרורה זוננשיין, גדלה בירושלים ולמדה בבית החינוך האנטי-ציוני בנות רחל, נישאה בגיל 17 בשידוך, והשתייכה לקהילת נטורי קרתא ברמת בית שמש.
צייטלין הייתה ציירת הפשקווילים וחוברות ההסתה של נטורי קרתא וחסידות סאטמר כנגד מדינת ישראל וערכיה: "ואילו אני ציירתי את חוברות ההסברה האידאולוגית לדור הצעיר נגד המדינה."
בשנת 2018 יצאה בשאלה עם בעלה וששת ילדיה.
ספרים שאיירה

אורו של עולם – הרב שלמה זלמן אוירבך
הרבי מלובביץ – הרב מנחם מנדל שניאורסון
הצדיק מיבנאל – אליעזר שלמה שיק
מרן ראש הישיבה – הרב אהרן יהודה לייב שטיינמן
מרן שר התורה – הרב חיים קניבסקי
מרן הרב שך – רבי אלעזר מנחם מן שך
תערוכות

יולי 2018 – תערוכה קבוצתית – רציף 70 בגן העיר גלריית space תל אביב.
אוגוסט 2018 – תערוכה קבוצתית – חופים בגן העיר גלריית space תל אביב.
אוגוסט 2018 – תערוכה קבוצתית – נמל תל אביב.
אוקטובר 2019 – תערוכת יחיד “אישה כשרה” – בית ציוני אמריקה תל אביב.
הרצאות

מנטורי קרתא לחיי חופש, באתר בית ציוני אמריקה, ‏8 באוגוסט 2019
מנטורי קרתא ליהדות ישראלית
הערות שוליים

↑  גלריית הציורים של תמר צייטלין
↑  תמר צייטלין, ‏ככה הפכנו מנטורי קרתא לחילונים, באתר ‏מאקו‏, 6 במאי 2020
↑   הכירו את המשפחה שיצאה בשאלה ביחד - אולפן שישי, סרטון בערוץ "zeitlin's gallery", באתר יוטיוב (אורך: 12:41)
מאור בוזגלו

מאור בר בוזגלו (נולד ב-14 בינואר 1988) הוא כדורגלן עבר ישראלי, אשר שיחק בעמדת הקשר ההתקפי. הוא אחד מששת השחקנים היחידים (יחד עם שון גולדברג, אלון מזרחי, איתי שכטר,  שלומי אזולאי ויוסי קרמר) ששיחקו בקריירה שלהם בכל "ארבע הגדולות" של הכדורגל הישראלי.
נבחרות ישראל

בוזגלו הוא שיאן ההופעות ומלך השערים של נבחרת הנוער בכל הזמנים, עם 35 הופעות ו-21 שערים. בנבחרת הצעירה רשם 15 הופעות וכבש שמונה שערים.
את הופעת הבכורה שלו בנבחרת ישראל הבוגרת ערך ב-17 בנובמבר 2007, בגיל 19, בניצחון 2–1 על נבחרת רוסיה במסגרת מוקדמות יורו 2008. ב-5 במרץ 2014 כבש בוזגלו את שער הבכורה שלו בנבחרת, בהפסד 1–3 לנבחרת סלובקיה במשחק ידידות.
תפקידים בטלוויזיה ועיסוקים נוספים

בנובמבר 2017 עלתה ב-yes סדרת הדוקו-ריאליטי "הבוזגלוס", העוקבת אחר בני משפחת בוזגלו.
ב-2020 שיחק בתפקיד אורח בסדרה סברי מרנן.
ב-2022 שיחק בתפקיד אורח בצומת מילר.
ב-2021 השתתף בעונה השנייה של "הזמר במסכה" בקשת 12, בתור הזיקית, והודח בהדחה ה-13.
מאוגוסט 2021 משמש כפרשן כדורגל באולפן המשחק המרכזי בערוץ הספורט ומופיע לעיתים בתור די ג'יי.
ב-2017 שימש כפרזנטור של חברת האופנה Lee Cooper לצד הדוגמנית שיר אלמליח.
ב-2024 הוביל ביחד עם אשתו מירן וארבעת ילדיהם את קמפיין החג של מותג הניקיון טאץ'.
חיים אישיים

בוזגלו הוא בנו של כדורגלן העבר יעקב בוזגלו ושל האמנית חני בוזגלו. למאור שלושה אחים, אוהד, אסי ואלמוג, כולם כדורגלני עבר והווה.
מאור מתגורר בראשון לציון, והוא נשוי למירן, אחייניתו של כדורגלן העבר אבי נמני. לזוג שני זוגות תאומים. הזוג הראשון נולד ב-2012. הזוג השני נולד ב-2017.
לבוזגלו דרכון פורטוגלי.
בערב שלאחר טבח שבעה באוקטובר הפיץ בחשבון הטוויטר שלו, לו יש מעל 40 אלף עוקבים, תאוריית קונספירציה לפיה המחדל קשור ל"בגידה של מישהו מבפנים".
בוזגלו שולח את ילדיו לבית ספר דתי.
תארים

אליפות (1): 2005/2006
גביע הטוטו (1): 2008/2009
אליפות (2): 2015/2016, 2016/2017
אלוף האלופים (1): 2016/2017
גביע הטוטו (1): 2016/2017
שיאן הבישולים של ליגת העל (3): 
 2007/2008, 2013/2014, 2014/2015
הערות שוליים

1 2  https://int.soccerway.com/players/maor-buzaglo/58363/
↑  זה רשמי: מאור בוזגלו חתם ל-4 שנים במכבי ת"א, באתר ONE‏, 30 ביוני 2008
↑  מערכת וואלה! ספורט‏, גולדהאר: "בוזגלו לא בתוכניות של מכבי תל אביב, באתר וואלה, 26 ביוני 2011
↑  מאור בוזגלו חתם לשנתיים בסטנדרד ליאז', באתר ONE‏, 19 באוגוסט 2011
↑  מערכת וואלה! ספורט‏, הפועל באר שבע: מאור בוזגלו חתם לשלוש שנים, באתר וואלה, 1 ביולי 2013
↑  מערכת וואלה! ספורט‏, אחרי 40 שנה: הפועל באר שבע זכתה באליפות המדינה, באתר וואלה, 21 במאי 2016
↑  מחשמלת: הפועל באר שבע זכתה ב"אלוף האלופים", באתר ספורט5, ‏11 באוגוסט 2016
↑  באר שבע הדהימה את אינטר בסן סירו, באתר וואלה, 15 בספטמבר 2016
↑  שלמה וייס,‏, ברק בכר: "זה הישג מדהים". מאור בוזגלו: "אלוהים היה איתנו", באתר וואלה, 9 בדצמבר 2016
↑  הפועל באר שבע זכתה בגביע הטוטו אחרי 1:4 על הפועל קריית שמונה, באתר וואלה, 28 בדצמבר 2016
↑  שי מוגילובסקי, בוזגלו: "הייתי קרוב לחתימה בטורקיה. העולם מתהפך", באתר ynet, 27 באפריל 2017
↑  אביעד פוהורילס, "אם היה לי דרכון אירופי, הייתי היום שחקן על", באתר ישראל היום, 16 במרץ 2018
↑  הודעה רשמית באתר הרשמי של מכבי חיפה (כדורגל), 26 בדצמבר 2017
↑  איציק יצחקי‏, מאור בוזגלו עוזב את מכבי חיפה, יעקב: "המעמד המקצועי הכריע", באתר וואלה, 5 ביוני 2018
↑  אופיר סער‏, בית"ר ירושלים: ערן לוי, מאור בוזגלו ואפונסו טיירה חתמו רשמית, צעירי יצטרף?, באתר וואלה, 21 באוגוסט 2018
↑  שמעון אלבז, 1:2 לבית"ר ירושלים על מכבי חיפה, באתר ynet, 5 בנובמבר 2018
↑  נדב צנציפר, רשמית: מאור בוזגלו לא ימשיך בבית"ר ירושלים, באתר ynet, 24 במאי 2019
↑  מאור רחמני, ‏הוא אדום: בוזגלו חתם לשנתיים בהפועל תל אביב, באתר ONE‏, 29 ביוני 2019
↑  יניב טוכמן‏, מאור בוזגלו סובל ממחלת הנשיקה: "מאחל לכל התליינים שלא יתמודדו עם דבר כזה", באתר וואלה, 27 בנובמבר 2019
↑  אופיר סער‏, מאור בוזגלו סובל מפגיעה במניסקוס: "אני מאוד אמוציונלי כרגע", באתר וואלה, 30 ביוני 2020
↑  אופיר סער‏, הפועל תל אביב: מאור בוזגלו עקץ את ההנהלה, ארמנדו קופר ועומאר בראון יצאו לישראל, באתר וואלה, 15 ביולי 2020
↑  אופיר סער‏, הבורר קבע: הפועל תל אביב תשלם למאור בוזגלו למעלה ממיליון שקל, באתר וואלה, 11 באוקטובר 2021
↑  בוזגלו: "החלטתי לתלות את הנעליים, זה קורע את הלב שלי", באתר ערוץ הספורט, 26 בינואר 2022
↑  סברי מרנן, במיזם "אישים" לתיעוד היצירה הישראלית
↑  גליצ'ים, ‏הבייבי החדש של בוזגלו, באתר ONE‏, 19 באפריל 2021
↑  הילד ענק: מאור בוזגלו הוא המפורסם בתחפושת הזיקית, באתר ‏מאקו‏, 6 בדצמבר 2021
↑  כפיר אדר, מאור בוזגלו מצא את התחנה הבאה בקריירה שלו, באתר אייס, 27 באוגוסט 2021
↑  שיר אלמליח מחכה: הפרזנטור החדש של לי קופר, 1 במרץ 2017, באתר isport
↑  אסף הדר, מאור בוזגלו: "בהרבה מצבים אני הורס לגברים", באתר ישראל היום, 19 בספטמבר 2024}
↑   רז שכניק, מסביב לכדור, באתר "ידיעות אחרונות", 31 ביולי 2018
↑  איתמר רונאל, ‏שקט זה לא במשפחה שלנו, באתר ‏מאקו‏, 14 במאי 2020
↑  Maor Buzaglo, worldfootball.net (באנגלית)
↑  תמונת מסך של הציוץ של בוזגלו
↑  איציק אוחנה, "הישג שלא האמנתי" | מאור בוזגלו .., באתר כיכר השבת, ‏2024-10-06
בוזגלו במדי נבחרת ישראל, 2015
בוזגלו באימון הבכורה שלו בהפועל תל אביב, 2019
שאול נבון

| --- | --- |

צילום משנת 2011
 לידה:  תל אביב-יפו
 פטירה:  6 באוקטובר 2024 
 מדינה:  ישראל 
 השכלה:  אוניברסיטת תל אביב 
 shaulnavon.com
 
שאול נבון היה פסיכולוג מומחה, מדריך רפואי ושיקומי, ומהפנט ישראלי, מורשה להיפנוט ולמחקר מדעי בהיפנוזה.
ביוגרפיה

נבון נולד בתל אביב, אחד משני בניהם של שמואל נבון, מחנך, סופר, מחזאי ומלחין, וד"ר רות נבון, רופאת ילדים, בתו של הסופר והפעיל הציוני מקניגסברג מאיר קובנר. דודו מצד האב היה הצייר, הרשם והקריקטוריסט, חתן פרס ישראל, אריה נבון. בן דודו, הפסיכולוג דוד נבון, פרופסור וחתן פרס ישראל. שאול נבון למד בבית הספר "תיכון חדש" בעיר.
סיים לימודי תואר ראשון בפסיכולוגיה ופילוסופיה באוניברסיטת תל אביב והשלים לימודי תואר שני בפסיכולוגיה שיקומית ותעסוקתית באוניברסיטת קולומביה בניו יורק.
עבד כפסיכולוג שיקומי ותעסוקתי במחלקת ההדרכה של התעשייה הצבאית, ולאחר מכן גם בבית החולים לוינשטיין ברעננה ובבית החולים הדסה (רוקח) בתל אביב. ניהל את השירות לפסיכולוגיה שיקומית במרכז השיקום של המרכז הרפואי תל אביב, בית חולים איכילוב, וכיהן כמזכיר האגודה הישראלית להיפנוזה וכחבר מועצת המנהלים של האגודה האירופאית להיפנוזה.
סיים תואר דוקטור באוניברסיטה העברית בירושלים. עבודת הדוקטורט שלו נכתבה בנושא "ממדים פנימיים של המערכת המשפחתית הקשורים להסתגלות המשפחה לאחר כריתת-שד של בת הזוג".
לאחר לימודים והשתלמות בטיפול בהיפנוזה באוניברסיטת תל אביב, הוסמך על פי חוק ההיפנוזה כמורשה להיפנוט ולמחקר מדעי בהיפנוזה. הקים את השירות בטיפול בהיפנוזה בסניפי תל אביב של שירותי בריאות כללית וקופת חולים מאוחדת. בנוסף, הקים את השירות בטיפול בהיפנוזה בבית החולים איכילוב, במכון לגסטרואנטרולוגיה וכן במרפאה לפיברומיאלגיה במכון הריאומטולוגי של בית החולים.
הוסמך כמומחה-מדריך בפסיכולוגיה רפואית, ובשנים האחרונות עבד באופן פרטי כמומחה לטיפול בהיפנוזה בבעיות נפשיות ורפואיות שונות וכמו כן שימש כפסיכולוג מטפל של המרכז הישראלי לרפואת אמנויות הבמה.
נבון היה כנר ומוזיקאי חובב, וניגן שנים רבות בהרכבים קאמריים.
נבון נפטר ממחלה ב-6 באוקטובר 2024. הוא התגורר בתל אביב, היה נשוי לאפרת ואב לשניים.
מחקריו

מחקריו של שאול נבון עוסקים בתחום הטיפול בהיפנוזה ובפסיכותרפיה כשיטות טיפוליות להסרת התנגדויות המטופל. בשנת 2005 פיתח מודל בשם "מחלה/אי-מחלה" לטיפול בחולים עם מחלות גופניות. מודל זה מתבסס על גישה (פרדיגמה) בפסיכותרפיה ובהיפנותרפיה, המבוססת על הפיכת מצבי התנגדות של המטופל לשיתוף פעולה בתהליך הטיפולי. הגישה מבוססת על הצגת שתי אלטרנטיבות המאפשרות מעבר ממצב נרטיב של "מחלה" לנרטיב של "אי-מחלה".
נבון התמחה גם בטיפול במוזיקאים מבצעים, בייחוד בנושא של חרדת במה ופחד קהל, והכין אותם לביצוע מיטבי עם שליטה לקראת קונצרטים או רסיטלים.
מחקריו > פרסומים בולטים > ספרים

מלי אהרנפלד, שאול נבון.(2002). המחלה כחוויה משותפת. הוצאת דיונון, אוניברסיטת תל אביב.
שאול נבון, רינה פיגין, מרגלית דרורי. (2011). סלילת דרך: התמודדות משפחתית עם חולי ונכות, מודלים טיפוליים. הוצאת רמות, אוניברסיטת תל אביב.
שאול נבון. (2016). פסיכולוגיה והיפנוזה: הידידות המופלאה שבין הגוף והנפש. הוצאת מנדלי מוכר ספרים ברשת.
רנה פייגין, מרגלית דרורי, שאול נבון. (2020). עוצמת הדרך: התמודדות משפחתית עם מחלה ומוגבלות, מודלים טיפוליים. טפר - הוצאה לאור.
שאול נבון. (2021). נפלאות ההיפנוזה - תמונות מהקליניקה. טפר - הוצאה לאור.